# Градска управа Суботица, Секретаријат за пољопривреду и заштиту животне средине, на основу члана 14. став 8. и члана 39. Закона о процени утицаја на животну средину („Сл. гласник РС“ бр. 94/24) обjављује:

**ОБАВЕШТЕЊЕ О ДОНЕТОМ РЕШЕЊУ ДА  
НИЈЕ ПОТРЕБНА ПРОЦЕНА УТИЦАЈА НА ЖИВОТНУ СРЕДИНУ**

Дана 10.03.2025. донето је решење под бројем IV-08/I-380-5/2025, којим се утврђује да није потребна проценa утицаја на животну средину пројекта: **Базна станица мобилне телефоније „Горњи Таванкут“**, на катастарској парцели бр. 7572/1 КО Таванкут, у Горњем Таванкуту, у Суботици (46.04149°,19.45625°), подносиоца захтева „ЦЕТИН“ д.о.о. Београд, Омладинских бригада бр. 90, 11070 Нови Београд.

Разлог за доношење ове одлуке је што је стручном оценом оптерећења констатовано да јачина електричног поља будуће базне станице, неће прелазити прописане граничне вредности ни на једној површини узетој у разматрање, а укупни фактор изложености у свим зонама у којима је извршен прорачун је мањи од 1. Предметним решењем одређене су и мере у циљу спречавања, смањења и отклањања негативних утицаја на животну средину.

Заинтересована јавност има право жалбе у року од 15 дана од дана објављивања обавештења у средствима информисања.

Увид у решење може се извршити у просторијама Службе за заштиту животне средине и одрживи развој (Трг слободе бр. 1, Градска кућа, I. Спрат, соба 129), сваког радног дана од 8 до 14 часова.